1921 год у гісторыі беларускага выяўленчага мастацтва

1921 год быў адзначаны шэрагам падзей, якія пакінулі прыкметны след у гісторыі беларускага выяўленчага мастацтва.

 Падзеі 
 Выйшаў першы нумар часопіса «Мастацтва» («Искусство»), Віцебск
 Верасень — адбылася 1-я Мінская мастацкая выстаўка, арганізаваная мастацкім аддзелам галоўпалітасветы, у якой паказалі свае працы мастакі М. Філіповіч, Я. Кругер, Д. Полазаў, В. Кудрэвіч, І. Гембіцкі, М. Станюта, М. Аксельрод, П. Мрачкоўская, І. Валадзько, П. Гуткоўскі, С. Каўроўскі, І. Слепян і інш 1921 г. Белорусская ССР : ПЕРВАЯ ХУДОЖЕСТВЕННАЯ ВЫСТАВКА ПОДОТДЕЛА ИЗО ХУДОЖЕСТВЕННОГО ОТДЕЛА ГЛАВПОЛИТПРОСВЕТА ССРБ.
 У Віцебску адбылася персанальная выстаўка жываісу, скульптуры і графікі А. Бразера.
 У Маскоўскім габрэйскім камерным тэатры адбылася персанальная выстаўка М. Шагала.
 Акадэмічным цэнтрам Наркамасветы БССР была арганізаваная экспедыцыя па вывучэнню і даследаванню беларускага народнага мастацтва, у складзе якой былі мінскія мастакі Дзмітрый Полазаў (кіраўнік), Павел Гуткоўскі, Янкель Кругер, , фалькларыст і кампазітар Уладзімір Тэраўскі і інш. Толькі ў Слуцку і навакольных вёсках за шэсць тыдняў было сабрана і часткова сфатаграфавана мноства помнікаў старажытнага мастацтва, знойдзена значная колькасць узораў слуцкіх паясоў і тканін. Са Стэфанаўской царквы XVII стагоддзя ў Слуцку экспедыцыяй быў вывезен абраз «Ушэсце Гасподне» XVII стагоддзя, які належыць беларускай школе іканапісу (цяпер у НММ РБ). Пра вынікі працы Дзмітрый Полазаў зрабіў даклад на пасяджэнні Мінскага таварыства гісторыі і старажытнасціЛюдміла Налівайка. Рыцары аховы помнікаў.

 З’явіліся 
 Беларускі музей у Вільні. Музей названы ў гонар памерлага ў 1919 годзе беларускага дзеяча Івана Луцкевіча.

 Нарадзіліся 
 1 студзеня — Уладзімір Белавусаў, беларускі савецкі кінамастак. Заслужаны дзеяч мастацтваў Беларусі(1973)
 2 красавіка — Юрый Булычоў (пам. 1976),  беларускі савецкі мастак кіно, вядомы па кінастужцы «Міколка-паравоз»
 2 ліпеня — Галіна Азгур (пам. 2015), жывапісец, член Беларускага саюза мастакоў, жонка скульптара Заіра Азгура
 31 ліпеня — Ігар Радаман (пам. 1992), мастак-жывапісец родам з Беларусі, партрэтыст, пейзажыст, аўтар манументальных роспісаў і нацюрмортаў; заслужаны дзеяч мастацтваў РСФСР (1982)
 6 верасня — Любоў Усава, савецкі беларускі архітэктар. Разам з архітэктарам А. Воінавым, як суаўтар, спраектавала Беларускі рэспубліканскі тэатр юнага гледача, Палац піянераў у Мінску, будынак абкама КПБ (зараз Выканаўчага камітэта СНД). Разам з Л. Рымінскім праектавала і аднаўляла галоўны корпус БПІ.  Праектавала «Вароты Мінска» сумесна з мужам, В. І. Герашчанкам, у раёне Прывакзальнай плошчыКариатида градостроительства: Любовь Усова
 21 верасня — Міхась Бельскі (пам. 1988), беларускі мастак, графік.
 18 лістапада — Ісаак Бароўскі (пам. 1991), беларускі савецкі мастак
 4 снежня — Рыгор Клікушын (пам. 2014), беларускі мастак-графік

 Галерэя графікі 

 Галерэя жывапісу 

Катэгорыя:1921 год у Беларусі
Катэгорыя:Гісторыя беларускага выяўленчага мастацтва паводле гадоў